
Tárgy:	Szemenye Község helyi építési szabályzatáról és a község szabályozási tervéről szóló 9/2005.(XI.17.) Önkormányzati rendelet módosításáról

Melléklet:	Csatolva:
	Rendezési terv módosítása, településpolitikai döntés kivonata

Tisztelt Lakosság!

Szemenye Község Önkormányzata a község helyi építési szabályzatáról és a község szabályozási tervéről szóló szabályozás a 9/2005.(XI.17.) Önkormányzati rendelettel került megállapításra.

[bookmark: _GoBack]A helyi építési szabályzat módosítása során a célja a település lakóterületeinek közelében fekvő ipari területeken a nagyüzemi állattartás tevékenységének korlátozása. A változtatás oka, hogy lakóterületek közelében, így a 0146/5 hrsz-en a korábbi major területén a tevékenység megszűnt, jelenleg nincs állattartás. A major 0146/5 hrsz ingatlan és a hozzá legközelebb fekvő Szabadság utca 9. hsz lakótelek között 126 m, az épületek között 190 m távolság van. A 05/1 hrsz ingatlan pedig tervezett lakóterülettel határos gazdasági zóna része, ahol szintén nem lenne tartható a nagyüzemi állattartás védőtávolsága. Ezen csekély távolságok nem teszik lehetővé és kívánatossá a nagyüzemi állattartás újraélesztését sem. A HÉSZ 7.§ (2) bekezdésében szabott feltételek pedig más hatályos jogszabályok előírásának vagy hatósági döntésének feltételeként jelenik meg, és ebben a formájában nem felel meg a vonatkozó rendelkezéseknek, hiszen ezen előírásokat ettől függetlenül is be kell tartani. A hatályos HÉSZ 2005-ben készült. Jelenleg a településen hatályos OTÉK már 2008-tól tartalmazza a különleges mezőgazdasági üzemi terület fogalmát, amely lehetővé teszi egy arra minden szempontból alkalmas területen a nagyüzemi állattartás megvalósítását, biztosítva a kialakult és tervezett lakóterületektől mért távolságot. A község rendelkezik jelenleg még mezőgazdasági használatban lévő erre alkalmas területekkel, ahol a HÉSZ módosítása esetén az új különleges mezőgazdasági üzemi terület kijelölhető. A jövőben cél az ipari gazdasági területeken a termelés és feldolgozás, szolgáltatások, stb.. számára funkciók biztosítása elősegítve új munkahelyek teremtését, a helyi iparűzési adóbevételek növelését. A kiépített infrastruktúra erre alkalmassá teszi a területeket.
Fentiek alapján várjuk véleményeiket, javaslataikat az előterjesztett településrendezési módosítássokkal kapcsolatban:
a. postai levélben a polgármesternek címezve, 9685. Szemenye, Fő u. 80. szám alatti címre,
b. elektronikus levélben a postmaster@kamszem.t-online.hu  e-mail címre juttathatják el.
2018. szeptember 30. napjáig.

Szemenye, 2018. szeptember 21.

Kardos Andrea
jegyző sk.
